യുവതിക്കെതിരെ പരാമര്ശം : സി.പി.ഐ നേതാവിനെതിരെ വനിതാ കമ്മിഷന് കേസെടുത്തു ആലപ്പുഴ : പ്രസംഗത്തിനിടെ യുവതിക്കെതിരെ നടത്തിയ പരാമര്ശത്തിന്റെ പേരില് സി.പി.ഐ സംസ്ഥാന കൗണ്സിലംഗവും മുന് പബ്ലിക് പ്രോസിക്യൂട്ടറുമായ അഡ്വ.ജോയിക്കുട്ടി ജോസിനെതിരെ വനിതാകമ്മിഷന് കേസെടുത്തു. മാസങ്ങള്ക്ക് മുമ്ബ് കുട്ടനാട്ടിലെ മണലാടി ലക്ഷംവീട്ടിലേക്ക് പാതിരാത്രിയില് നടന്ന വഴിവെട്ടുമായി ബന്ധപ്പെട്ട് പൊലീസ് നടത്തിയ മര്ദ്ദനത്തിനെതിരെ ബി.കെ.എം.യു ജില്ലാ കമ്മിറ്റിയുടെ നേതൃത്വത്തില് പ്രദേശത്ത് നടന്ന പ്രതിഷേധയോഗത്തിലായിരുന്നു വസ്തുവിന്റ ഉടമയായ യുവതിക്കും പൊലീസിനുമെതിരെ അഡ്വ.ജോയിക്കുട്ടി ജോസിന്റ വിവാദ പരാമര്ശം. തനിക്കെതിരെ മോശം പരാമര്ശം നടത്തിയെന്നാരോപിച്ച് യുവതി രാമങ്കരി പൊലീസില് പരാതി നല്കിയെങ്കിലും നടപടിയുണ്ടായില്ല. തുടര്ന്ന് യുവതി വനിതാ കമ്മിഷന് പരാതി നല്കുകയായിരുന്നു. 14ന് രാവിലെ ജില്ലാ പഞ്ചായത്ത് ഹാളില് ചേരുന്ന സിറ്റിംഗില് ഹാജരാകണമെന്ന് ജോയിക്കുട്ടി ജോസിന് വനിതാ കമ്മിഷന് നോട്ടീസ് അയച്ചു.